মাজহারুল ইসলাম লিটন,ডিমলা প্রতিনিধি,চিলাহাটি ওয়েব : নীলফামারীর ডিমলায় এক অসহায় মুক্তিযোদ্ধা পরিবারের বসতভিটা জবর দখলে বাধা দেয়ায় প্রতিপক্ষের হামলায় ৩ মহিলাসহ ৪ জন গুরুত্বর আহত হয়েছে। গত রোববার সন্ধায় উপজেলার খগাখড়িবাড়ী ইউনিয়নের টুনিরহাট স্পেশাল সরকারী প্রাথমিক বিদ্যালয় সংলগ্ন এলাকার(দোহল পাড়া) গ্রামের মৃত মুক্তিযোদ্ধা আতাউড় রহমানের মৃত্যুর পরে তাহার পুত্র সন্তান না থাকার সুযোগে প্রতিবেশি মৃত সামছুল হকের পুত্র বদরুজ্জামান(৫০),সফিউল আলম(৬০) তার অসহায় পরিবারের বসত ভিটা দখলে নেয়ার চেষ্টা করলে। মৃত মুক্তিযোদ্ধা আতাউড় রহমানের তিনকন্যা সুমি আক্তার(৩০),ফিরোজা আক্তার(২৭) ও সাম্মি আক্তার(২২),তার মা জাহানারা(৭০),বোন হোসনেয়ারা(৪৫) ও ভাই কামরুজ্জামান(৩৫) বাধা প্রদান করার সময় প্রতিপক্ষ বদরুজ্জামান,সফিউল আলমসহ প্রতিপক্ষের ভাড়াটিয়া লোকজন লোহার রড লাঠি ও ছোরা দিয়ে জাহানারা, হোসনেয়ারা, সুমি আক্তার ও কামরুজ্জামানের উপড় হামলা চালালে তারা গুরুত্বর আহত হয়। প্রতিবেশি লোকজন ছুটে এসে তাদের উদ্ধার করে ডিমলা হাসপাতালে ভর্তি করায়। অবস্থার অবনতি হলে উন্নত চিকিৎসার জন্য জাহানারা, কামরুজ্জামান ও হোসনেয়ারাকে রংপুর মেডিকেল কলেজ হাসপাতালে স্থানত্বরিত করা হয়। এ ব্যাপারে অসহায় পরিবারটি ডিমলা থানায় মামলা করলেও প্রশাসনিকভাবে কোন পদক্ষেপ গ্রহন করা হচ্ছেনা বলে অভিযোগ করেন। ডিমলা থানার ওসি মফিজ উদ্দিন শেখ বলেন,রোববার রাতে এ সংক্রান্ত একটি অভিযোগ পেয়েছি বিষয়টি তদন্ত করে আইনগত ব্যবস্থা গ্রহন করা হবে।